Държавен вестник, бр. 60, 2006 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  60
§ 4. В чл. 6, ал. 1 т. 8 и 10 се отменят.
§ 5. Член 7 се отменя.
§ 6. Създават се чл. 8—11:
“Чл. 8. (1) Членовете на съвета:
1. определят служител и негов заместник от
съответната администрация, отговорни за бор-
бата с измамите и нередностите, които да осъ-
ществяват оперативното взаимодействие с цент-
ралното звено по чл. 9;
2. организират в ръководените от тях адми-
нистрации водене на регистър на измамите или
нередностите, засягащи финансовите интереси
на Европейските общности, установени при
изпълнение на функциите на съответната ад-
министрация;
3. предоставят на централното звено и на
националния ръководител информация за ус-
тановените от неговите служители измами или
нередности, засягащи финансовите интереси на
Европейските общности, в срок 10 дни след
установяването им;
4. периодично анализират изискванията на
acquis относно борбата с нередностите и изма-
мите, засягащи финансовите интереси на Евро-
пейските общности, и ги сравняват с национал-
ното законодателство; резултатите от анализа
и предложенията за изпълнение на изискванията
се изпращат на централното звено.
(2) Информацията по чл. 8, ал. 1, т. 3 съдър-
жа данни за съответната програма, номера на
проекта, бенефициента, управляващия орган,
описание на разкритата измама или нередност
и предприети последващи действия.
(3) Членовете на съвета утвърждават вът-
решни правила за установяване и докладване
на нередности и измами в ръководените от тях
администрации. Вътрешните правила след ут-
върждаването им се изпращат на централното
звено и на националния ръководител.
Чл. 9. (1) При осъществяване на дейността
си съветът се подпомага от Централно звено
за координация на борбата с правонарушени-
ята, засягащи финансовите интереси на Евро-
пейските общности в Министерството на вът-
решните работи, наричано по-нататък “цент-
рално звено”.
(2) Централното звено се състои от 12 служи-
тели, включително ръководителя на звеното.
(3) За служители на звеното по ал. 1 се наз-
начават лица, които владеят английски език и
имат поне 2 години професионален опит в дей-
ности, свързани с усвояването на средства по
програми и фондове на Европейския съюз.
(4) Щатната численост на Министерството
на вътрешните работи се увеличава с 12 бройки
за държавни служители, в т. ч. 12 от категории
“Б”, “В” и “Г”.
Чл. 10. В изпълнение на функцията си по чл. 9,
ал. 1 централното звено:
1. подпомага и координира взаимодействи-
ето между членовете на съвета;
2. е контактна точка с Европейската служба
за борба с измамите (OЛАФ) и със съответните
компетентни органи в областта на защитата на
финансовите интереси на Европейските общнос-
ти в държавите членки и с други държави;
3. осъществява задължителна координа-
ция на оперативното сътрудничество между
ОЛАФ и членовете на съвета при провеждане
на разследвания на територията на Републи-
ка България;
4. съхранява и чрез определените по чл. 8,
ал. 1, т. 1 служители обменя с членовете на съ-
вета информация за нередности и измами със
средства по фондове и програми на Европей-
ския съюз;
5. организира и поддържа бази данни с ин-
формация за нередности и измами със средства
на Европейския съюз, подадени от национал-
ния ръководител, от членовете на съвета или
получени по друг начин;
6. осъществява оперативно сътрудничество
с определените по чл. 8, ал. 1, т. 1 служители;
7. получава и регистрира сигнали за неред-
ности, засягащи финансовите интереси на Ев-
ропейските общности, и ги изпраща за провер-
ка на компетентните членове на съвета или на
други компетентни държавни органи;
8. сътрудничи с всички държавни органи и
структури и координира дейността в областта
на борбата с нередностите и измамите със сред-
ства на Европейския съюз;
9. изготвя и предлага на съвета проекти на
стратегии и планове за действие за борба с пра-
вонарушенията, засягащи финансовите интереси
на Европейските общности;
10. организира, следи и отчита изпълнение-
то на одобрените от Министерския съвет стра-
тегии и планове по т. 9;
11. разработва и организира изпълнението
на политики за обучение на служителите в дър-
жавната администрация по въпросите на неред-
ностите, координира и провежда обучението;
12. анализира с помощта на съответните
компетентни членове на съвета събраната ин-
формация относно нередностите и измамите със
средства на Европейския съюз и предлага на
председателя или на заместник-председатели-
те да се предприемат необходимите мерки от
членовете на съвета;
13. на база на получените анализи и предло-
жения по чл. 8, ал. 1, т. 4 изготвя общ анализ и
обобщава предложенията за изпълнение на
изискванията на acquis;